Pasgebore baba uit puttoilet geredArgieffoto ŉ Ooggetuie, wat versoek het om anoniem te bly, het gesê haar broer het die baba op 26 Maart gevind toe hy die toilet in Shabalala naby Hazyview wou gebruik, het ŉ News24-korrespondent berig. Die baba se naelstring was nog aan haar vas. Volgens die ooggetuie het die gemeenskap ŉ dringende vergadering gehou en die baba se ma ook ontbied. “Sy het dit eers ontken, maar nadat die polisie van Hazyview opgedaag het, het sy skuld erken. Sy het gesê sy soek nie die baba nie.” Konst. Anni Maphangane, woordvoerder van die Hazyview-polisiestasie, het gesê die ma, Tracy Mdluli (35), het in die Kabokweni-landdroshof verskyn op aanklag van poging tot moord. Sy bly in aanhouding. News24